Document ID: 32007D0079

KOMISIJAS LĒMUMS
(2007. gada 31. janvāris),
ar ko groza Lēmumu 2006/415/EK par dažiem aizsardzības pasākumiem saistībā ar ļoti patogēnu H5N1 apakštipa putnu gripu mājputniem Ungārijā
(izziņots ar dokumenta numuru K(2007) 325)
(Dokuments attiecas uz EEZ)
(2007/79/EK)
EIROPAS KOPIENU KOMISIJA,
ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
ņemot vērā Padomes 2005. gada 20. decembra Direktīvu 2005/94/EK, ar ko paredz Kopienas pasākumus putnu gripas kontrolei un atceļ Direktīvu 92/40/EEK (3), un jo īpaši tās 66. panta 2. punktu,
tā kā:
(1)
Direktīva 2005/94/EK paredz pasākumus putnu gripas kontrolei un no 2007. gada 1. jūlija atceļ Padomes 1992. gada 19. maija Direktīvu 92/40/EEK, ar ko ievieš Kopienas pasākumus putnu gripas kontrolei (4).
(2)
Kamēr Direktīva 2005/94/EK nav transponēta dalībvalstu tiesību aktos, kas jāizdara līdz 2007. gada 1. jūlijam, pieņēma Komisijas 2006. gada 14. jūnija Lēmumu 2006/415/EK par dažiem aizsardzības pasākumiem saistībā ar ļoti patogēnu H5N1 apakštipa putnu gripu Kopienas mājputniem un Lēmuma 2006/135/EK (5) atcelšanu un Komisijas 2006. gada 14. jūnija Lēmumu 2006/416/EK par dažiem pārejas pasākumiem saistībā ar ļoti lielas patogenitātes putnu gripu mājputniem vai citiem nebrīvē turētiem putniem Kopienā (6). Minētie lēmumi ir spēkā līdz 2007. gada 30. jūnijam.
(3)
Lēmums 2006/415/EK nosaka dažus aizsardzības pasākumus, kas jāveic ļoti patogēnas putnu gripas uzliesmojuma gadījumā mājputniem dalībvalsts teritorijā, kuru izraisījis ļoti patogēns H5 apakštipa putnu gripas A vīruss, lai nepieļautu, ka Kopienas slimības neskartajās daļās izplatās putnu gripa, putniem pārvietojoties un transportējot putnu produktus.
(4)
Ungārija ir informējusi Komisiju par H5N1 uzliesmojumu mājputniem tās teritorijā un veikusi atbilstīgos pasākumus, kas noteikti Lēmumā 2006/415/EK, ieskaitot šā lēmuma 4. pantā noteikto A un B apgabalu noteikšanu.
(5)
Sadarbībā ar Ungāriju Komisija pārbaudīja šos pasākumus un ir gandarīta, ka A un B apgabalu robežas, kurus noteikusi minētās dalībvalsts kompetentā iestāde, ir pietiekamā attālumā no faktiskās uzliesmojuma vietas. Tādēļ A un B apgabalu Ungārijā var apstiprināt un noteikt to, cik ilgi šādi ierobežojumi attiecībā uz reģioniem būs spēkā.
(6)
Tādēļ Lēmums 2006/415/EK ir attiecīgi jāgroza.
(7)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2006/415/EK pielikumu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē 2007. gada 31. janvārī

Labels: 3
0
18
6